Torpedinidae
Tetronarce nobiliana Animalia — Chordata Classis : Chondrichthyes  Subclassis : Elasmobranchii  Superordo : Batoidea  Ordo : Torpediniformes  Familia : Torpedinidae  Bonaparte, 1838     Subdivisiones: Genera et species Vide commentarium. Torpedinidae sunt familia chondrichthyium, piscium complanatorum, qui liberationem electricitatis efficiunt ad praedam stupefaciendam et quo sese defendunt. Tarde moventur, et in imo mari habitant. Familiae sunt viginti duo species descriptae. Maxima est Tetronarce nobiliana, quae usque ad 90 chiliogrammata pondere crescere, et ictum electricum 220 voltiorum intendere possunt. Corporibus torpedinidarum sunt regiones commutatorum musculorum cellulae electroplaques? appellatae, quae organum electricum constituunt. Electricitas in eorum textibus corporeis condi potest, qui nucleum electricum agunt. Ictus pulsibus liberari potest. Torpedo ictum in corpus animalis emittere potest ad id stupefaciendum ut facilius capiatur et comedatur, etiam in corpus praedatoris. Textus torpedinidarum saepe in investigationibus neurobiologicis proper eius proprietates unicas adhibetur. In rebus militaribus, torpedo, genus pyroboli, ex torpedinibus appellatur.